ระเบียบสำนักงานนโยบายและแผนทรัพยากรธรรมชาติและสิ่งแวดล้อมว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๖๑ โดยที่เป็นการสมควรปรับปรุงระเบียบสำนักงานนโยบายและแผนทรัพยากรธรรมชาติและสิ่งแวดล้อมว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๖๐ ให้สอดคล้องกับอำนาจหน้าที่ตามกฎกระทรวงแบ่งส่วนราชการสำนักงานนโยบายและแผนทรัพยากรธรรมชาติและสิ่งแวดล้อมกระทรวงทรัพยากรธรรมชาติและสิ่งแวดล้อม พ.ศ. ๒๕๖๐ฉะนั้น เพื่อให้การเป็นไปตามเจตนารมณ์ของพระราชบัญญัติข้อมูลข่าวสารของราชการพ.ศ. ๒๕๔๐ และตามข้อ ๔ ของประกาศคณะกรรมการข้อมูลข่าวสารของราชการลงวันที่ ๒๔ กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูที่กำหนดให้หน่วยงานของรัฐอาจกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยในการให้บริการข้อมูลข่าวสารของทางราชการไว้ด้วยก็ได้สำนักงานนโยบายและแผนทรัพยากรธรรมชาติและสิ่งแวดล้อม จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานนโยบายและแผนทรัพยากรธรรมชาติและสิ่งแวดล้อมว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๖๑ข้อ ๒ ให้ยกเลิกระเบียบสำนักงานนโยบายและแผนทรัพยากรธรรมชาติและสิ่งแวดล้อมว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๖๐ข้อ ๓[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ บรรดาระเบียบ ข้อบังคับ มติ หรือคำ สั่งอื่นใดของสำนักงานนโยบายและแผนทรัพยากรธรรมชาติและสิ่งแวดล้อมที่ขัดหรือแย้งกับระเบียบนี้ให้ใช้ระเบียบนี้แทนข้อ ๕ ระเบียบนี้ให้ใช้บังคับแก่ข้าราชการ ลูกจ้างประจำพนักงานราชการ พนักงานกองทุนสิ่งแวดล้อมและผู้สนับสนุนงานราชการ ซึ่งปฏิบัติงานให้กับสำนักงานนโยบายและแผนทรัพยากรธรรมชาติและสิ่งแวดล้อมข้อ ๖ ในระเบียบนี้สำนักงานนโยบายและแผน หมายความว่า สำนักงานนโยบายและแผนทรัพยากรธรรมชาติและสิ่งแวดล้อมข้อมูลข่าวสารของราชการ หมายความว่า สิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใดๆ ไม่ว่าการสื่อความหมายนั้นจะทำได้โดยสภาพของสิ่งนั้นเอง หรือผ่านวิธีการใด ๆ และไม่ว่าจะได้จัดทำไว้ในรูปของเอกสารแฟ้ม รายงาน หนังสือ แผนผัง แผนที่ ภาพวาด ภาพถ่าย ฟิล์มการบันทึกภาพ หรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ให้ปรากฏได้อันเนื่องมาจากการปฏิบัติราชการตามอำนาจหน้าที่หรือที่อยู่ในความครอบครองของสำนักงานนโยบายและแผน แล้วแต่กรณีหน่วยงานในสังกัด หมายความว่า สำนักงานเลขานุการกรม กอง หรือกลุ่มอิสระในสังกัดสำนักงานนโยบายและแผนผู้สนับสนุนงานราชการ หมายความว่า ผู้ที่ปฏิบัติงานเพื่อประโยชน์ในราชการของสำนักงานนโยบายและแผนไม่ว่าการปฏิบัติงานดังกล่าวจะเกิดจากสัญญาจ้างเหมาบริการ สัญญาจ้างผู้ช่วยนักวิจัยหรือสัญญาจ้างประสานโครงการที่ผู้นั้นทำสัญญาโดยตรงกับสำนักงานนโยบายและแผน หรือทำสัญญากับบุคคลภายนอกแต่เพื่อประโยชน์ในราชการของสำนักงานนโยบายและแผนข้อ ๗ ให้เลขาธิการสำนักงานนโยบายและแผน รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการสำนักงานนโยบายและแผนมีอำนาจวินิจฉัยสั่งการตามที่เห็นสมควรหมวด ๑คณะกรรมการบริหารข้อมูลข่าวสารของราชการ ข้อ ๘ ให้มี คณะกรรมการบริหารข้อมูลข่าวสารของราชการในสำนักงานนโยบายและแผนทรัพยากรธรรมชาติและสิ่งแวดล้อม เรียกโดยย่อว่ากข.สผ. ประกอบด้วยเลขาธิการสำนักงานนโยบายและแผน เป็นประธานกรรมการ รองเลขาธิการสำนักงานนโยบายและแผนทุกคน ผู้อำนวยการกอง เลขานุการกรม และผู้อำนวยการกลุ่มอิสระ เป็นกรรมการ โดยให้เลขานุการกรมเป็นกรรมการและเลขานุการและมีผู้อำนวยการกลุ่มงานอำนวยการและประชาสัมพันธ์ สำนักงานเลขานุการกรม เป็นกรรมการและผู้ช่วยเลขานุการข้อ ๙ ให้ กข.สผ. มีอำนาจและหน้าที่ ดังต่อไปนี้(๑) ศึกษา วิเคราะห์ และให้ข้อเสนอแนะเกี่ยวกับการกำหนดหลักเกณฑ์หรือแนวทางการบริหารการจัดระบบ การขอ การอนุญาต และการบริหารข้อมูลข่าวสารของราชการ(๒) พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผย หรือข้อมูลข่าวสารของราชการที่เป็นความลับของราชการ(๓) พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่สำนักงานนโยบายและแผนหรือที่จะจัดส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดไว้ในพระราชกฤษฎีกาตามกฎหมายว่าด้วยข้อมูลข่าวสารของราชการ(๔) พิจารณาคำร้องขอของบุคคลที่ขอทราบข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๖) ให้คำแนะนำหรือเสนอความเห็นกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๘) ดำเนินงานอื่นใดตามที่เลขาธิการสำนักงานนโยบายและแผนมอบหมายข้อ ๑๐ การประชุม กข.สผ. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้รองเลขาธิการสำนักงานนโยบายและแผน ที่ได้รับมอบหมายทำหน้าที่ประธานในที่ประชุม ถ้ารองเลขาธิการสำนักงานนโยบายและแผนไม่ได้เข้าร่วมประชุมให้กรรมการที่มาประชุมเลือกกรรมการคนหนึ่งทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ ให้นำความในข้อ ๑๐ มาใช้บังคับกับการประชุมของคณะอนุกรรมการหรือคณะทำงานที่กข.สผ. แต่งตั้งโดยอนุโลมข้อ ๑๒ มติของ กข.สผ. ทุกเรื่อง ต้องได้รับความเห็นชอบจากเลขาธิการสำนักงานนโยบายและแผนก่อน จึงจะดำเนินการตามมตินั้นได้หมวด ๒การจัดระบบข้อมูลข่าวสารของราชการ ข้อ ๑๓ ให้หน่วยงานในสังกัด จัดข้อมูลข่าวสารของราชการที่อยู่ในความรับผิดชอบแบ่งออกเป็นหมวดหมู่และส่งมอบเฉพาะข้อมูลที่เปิดเผยได้ให้สำนักงานเลขานุการกรม นำไปรวบรวมจัดทำระบบข้อมูลข่าวสารของราชการสำหรับให้ประชาชนเข้าตรวจดูพร้อมกับเผยแพร่ในระบบสารสนเทศของสำนักงานนโยบายและแผน เพื่อให้บริการกับประชาชนโดยไม่ต้องมีคำขอรับบริการในกรณีมีเหตุอันสมควรสงสัยว่าข้อมูลข่าวสารของราชการใดจะเปิดเผยได้หรือไม่ ให้เสนอ กข.สผ. วินิจฉัยตามอำนาจหน้าที่ต่อไปข้อ ๑๔ ในการดำเนินการตามข้อ ๑๓ ให้หน่วยงานในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตาม และประสานงานในการดำเนินการดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารของราชการและการอนุญาต ข้อ ๑๕ การเข้าตรวจดู ศึกษา ค้นคว้า หรือขอสำเนาข้อมูลข่าวสารของราชการและการอนุญาตในกรณีที่ระเบียบนี้มิได้กำหนดไว้ให้เป็นไปตามหลักเกณฑ์ที่สำนักงานนโยบายและแผนกำหนดข้อ ๑๖ ในกรณีข้อมูลข่าวสารของราชการมีกฎหมายระเบียบ หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการดังกล่าวไว้เป็นพิเศษการขอข้อมูลข่าวสารของราชการ และการอนุญาตให้ปฏิบัติตามกฎหมาย ระเบียบ หรือมติคณะรัฐมนตรีดังกล่าวด้วยการพิจารณาอนุญาตให้บริการข้อมูลข่าวสารของราชการกรณีที่ระเบียบนี้มิได้กำหนดไว้เป็นอย่างอื่นให้เป็นไปตามท้ายระเบียบนี้ข้อ ๑๗ การขอข้อมูลข่าวสารของราชการตามหมายเรียกพยานเอกสารของศาลให้นำเสนอเลขาธิการสำนักงานนโยบายและแผนเป็นผู้พิจารณาอนุญาต และให้ข้าราชการในสังกัด สำนัก กอง หรือกลุ่มอิสระที่เป็นเจ้าของข้อมูลข่าวสารของราชการและดำรงตำแหน่งไม่ต่ำกว่าชำนาญการ เป็นผู้รับรองสำเนาข้อมูลข่าวสารของราชการนั้นหมวด ๔การบริการข้อมูลข่าวสารของราชการ ข้อ ๑๘ ให้สำนักงานเลขานุการกรม จัดตั้งศูนย์บริการข้อมูลข่าวสารของราชการเพื่อให้ประชาชนได้เข้าตรวจดูศึกษา ค้นคว้า ขาย จำหน่าย จ่ายแจก รวมทั้งจัดทำสำเนาข้อมูลข่าวสารของราชการดังกล่าวการบริการข้อมูลข่าวสารของราชการนอกจากที่กล่าวในวรรคหนึ่ง ให้คิดค่าธรรมเนียมหรือค่าใช้จ่ายต่างๆ ตามหลักเกณฑ์ที่สำนักงานนโยบายและแผนกำหนดข้อ ๑๙ ข้อมูลข่าวสารของราชการที่มีไว้เผยแพร่โดยการขายหรือจำหน่ายให้คิดค่าธรรมเนียมหรือค่าใช้จ่ายต่าง ๆ ตามหลักเกณฑ์ที่สำนักงานนโยบายและแผนกำหนดข้อ ๒๐ การเรียกค่าธรรมเนียมหรือค่าใช้จ่ายในการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ ให้เป็นไปตามหลักเกณฑ์ที่สำนักงานนโยบายและแผนกำหนดกรณีที่ยังไม่มีการกำหนดค่าธรรมเนียมหรือค่าใช้จ่ายต่างๆ เพื่อเรียกเก็บเป็นการทั่วไป การเรียกค่าธรรมเนียมหรือค่าใช้จ่ายในการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่สำนักงานนโยบายและแผนกำหนดโดยความเห็นชอบของคณะกรรมการข้อมูลข่าวสารของราชการกรณีผู้ขอประสงค์จะให้มีคำรับรองถูกต้องของข้อมูลข่าวสารของราชการตามวรรคหนึ่ง ให้ข้าราชการที่รับผิดชอบข้อมูลข่าวสารของราชการนั้น เป็นผู้รับรองโดยให้ลงลายมือชื่อ พร้อมทั้งชื่อตัว ชื่อสกุล ตำแหน่ง ตลอดจนวัน เดือน ปี ให้ชัดเจนในกรณีสำนักงานนโยบายและแผนได้กำหนดค่าธรรมเนียมหรือค่าใช้จ่ายในการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการไว้เป็นการทั่วไปแล้วและเป็นกรณีที่สำนักงานนโยบายและแผน จะเรียกเก็บตามอัตราตามที่กำหนดไว้นั้นก็ให้ดำเนินการได้ทันทีโดยไม่ต้องเสนอให้ กข.สผ. พิจารณาให้ข้อเสนอแนะอีกแต่อย่างใดข้อ ๒๑ เมื่อสำนักงานนโยบายและแผน ได้รับคำร้องขอรับบริการข้อมูลข่าวสารของราชการตามแบบที่กำหนดไว้เป็นที่เรียบร้อยแล้ว ในกรณีที่มีค่าธรรมเนียมหรือค่าใช้จ่ายต่างๆ ในการให้บริการเท่าใดให้แจ้งไปยังผู้ขอรับบริการข้อมูลข่าวสารของราชการทราบด้วยและเมื่อได้รับชำระค่าธรรมเนียมหรือค่าใช้จ่ายต่างๆ แล้ว จึงให้ส่งมอบข้อมูลข่าวสารของราชการตามที่มีคำร้องขอให้ต่อไป โดยผู้ร้องขอรับบริการข้อมูลข่าวสารของราชการจะต้องมาติดต่อและขอรับข้อมูลข่าวสารของราชการด้วยตนเองหรือตามหลักเกณฑ์ที่สำนักงานนโยบายและแผนกำหนดข้อ ๒๒ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีจำเป็นเร่งด่วนโดยให้คำนึงถึงความสิ้นเปลือง เช่น จำนวนข้อมูลข่าวสารของราชการ ระยะเวลาและค่าใช้จ่ายในการส่งทั้งนี้ ให้เลขานุการกรม ผู้อำนวยการกองหรือผู้อำนวยการกลุ่มอิสระเจ้าของเรื่อง เป็นผู้พิจารณาอนุญาตข้อ ๒๓ รายได้จากการขายหรือจำหน่ายข้อมูลข่าวสารของราชการตามข้อ๑๙ และค่าธรรมเนียมหรือค่าใช้จ่ายต่าง ๆ ตามข้อ ๒๐ ให้ปฏิบัติตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการพ.ศ. ๒๕๔๘ หรือระเบียบของราชการอื่นที่เกี่ยวข้อง และให้มีการแจ้งอัตราการขายหรือจำหน่ายและค่าธรรมเนียมหรือค่าใช้จ่ายต่างๆ ดังกล่าวไว้ให้ชัดเจนด้วยข้อ ๒๔ การบริการข้อมูลข่าวสารของราชการให้ดำเนินการให้แล้วเสร็จโดยเร็วแต่หากเกิดปัญหาใดๆ ต้องแจ้งให้เลขาธิการสำนักงานนโยบายและแผน หรือรองเลขาธิการสำนักงานนโยบายและแผนที่รับผิดชอบ สำนักงานเลขานุการกรมผู้อำนวยการกอง หรือผู้อำนวยการกลุ่มอิสระ ทราบโดยทันทีข้อ ๒๕ ในกรณีผู้ขอรับบริการข้อมูลข่าวสารของราชการเป็นผู้ที่มีรายได้น้อยและไม่สามารถชำระค่าธรรมเนียมหรือค่าใช้จ่ายในการให้บริการข้อมูลข่าวสารของราชการได้ และการขอข้อมูลข่าวสารของราชการนั้นมีความจำเป็นต่อการปกป้องสิทธิเสรีภาพของผู้ขอรับบริการข้อมูลข่าวสารของราชการนั้นหรือเป็นเรื่องที่จะเป็นไปเพื่อประโยชน์สาธารณะให้สำนักงานเลขานุการกรม เรียกให้ผู้ขอรับบริการข้อมูลข่าวสารของราชการนั้นแสดงพยานหลักฐานเพื่อสนับสนุนว่าผู้นั้นเป็นผู้มีรายได้น้อยและมีความจำเป็นดังกล่าวจริงหรือไม่ พร้อมกับให้ทำความเห็นเสนอต่อเลขาธิการสำนักงานนโยบายและแผนหรือรองเลขาธิการสำนักงานนโยบายและแผนผู้ที่ได้รับมอบหมายเพื่อพิจารณายกเว้นหรือลดค่าธรรมเนียมหรือค่าใช้จ่ายต่าง ๆ ในการให้บริการข้อมูลข่าวสารของราชการให้ตามที่เห็นสมควรหมวด ๕การรักษาความเป็นระเบียบเรียบร้อยและความปลอดภัย ข้อ ๒๖ ในการขอเข้าตรวจดู ศึกษา ค้นคว้า หรือขอสำเนาข้อมูลข่าวสารของราชการต้องปฏิบัติตามกฎระเบียบของสำนักงานนโยบายและแผนอย่างเคร่งครัด ดังต่อไปนี้(๑) ต้องแต่งกายสุภาพหรือตามประเพณีนิยม(๒) ห้ามนำอาวุธ หรือวัตถุอื่นใดอันมีลักษณะใช้เป็นอาวุธได้เข้ามาภายในห้องหรือสถานที่ที่จัดให้ตรวจดูหรือศึกษา ค้นคว้าข้อมูลข่าวสารของราชการโดยเด็ดขาด(๓) ห้ามใช้กล้องถ่ายรูป โทรศัพท์เคลื่อนที่ หรือเครื่องสแกนเอกสารแบบพกพาที่สามารถบันทึกข้อมูลข่าวสารของราชการที่ให้ตรวจดูได้เว้นแต่จะได้รับอนุญาตจากเจ้าหน้าที่(๔) ห้ามส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยในการเก็บ ค้นข้อมูลข่าวสารของราชการ(๕) ห้ามนำข้อมูลข่าวสารของราชการออกไปจากห้อง หรือสถานที่ที่จัดให้ตรวจดูศึกษาค้นคว้า เพื่อนำไปทำสำเนาเอง เว้นแต่จะได้รับอนุญาตจากเจ้าหน้าที่(๖) การกระทำใด ๆ อันเป็นเหตุให้ข้อมูลข่าวสารของราชการเกิดความชำรุด เสียหายหรือสูญหาย ต้องรับผิดตามกฎหมาย หรือชดใช้ค่าเสียหายตามสมควรแก่กรณีข้อ ๒๗ ผู้ใดไม่ปฏิบัติตามข้อ ๒๖ เจ้าหน้าที่ซึ่งอยู่ประจำศูนย์ห้อง หรือสถานที่ที่จัดให้เข้าตรวจดูศึกษา ค้นคว้าข้อมูลข่าวสารของราชการจะพิจารณาไม่อนุญาตให้ผู้นั้นเข้ารับบริการหรือแจ้งให้ผู้รับบริการออกจากห้อง หรือสถานที่ที่จัดให้เข้าตรวจดู ศึกษา ค้นคว้า ข้อมูลข่าวสารของราชการได้ทันทีหมวด ๖สถานที่บริการข้อมูลข่าวสารของราชการ ข้อ ๒๘ ให้สำนักงานเลขานุการกรม จัดสถานที่ให้บริการข้อมูลไว้ที่ศูนย์บริการข้อมูลข่าวสารของราชการเพื่อให้บริการรับคำร้องขอรับบริการหรือให้คำแนะนำในการติดต่อกับหน่วยงานในสังกัดในการให้บริการข้อมูลข่าวสารของราชการประกาศ ณ วันที่ ๑ ตุลาคม พ.ศ. ๒๕๖๑รวีวรรณ ภูริเดชเลขาธิการสำนักงานนโยบายและแผนทรัพยากรธรรมชาติและสิ่งแวดล้อม[เอกสารแนบท้าย]๑. หลักเกณฑ์การขอข้อมูลข่าวสารของราชการและการอนุญาต๒. คำร้องขอข้อมูลข่าวสารของราชการ(แบบ สผ. กข.)(ดูข้อมูลจากภาพกฎหมาย)ปุณิกา/ธนบดี/จัดทำ๓๐ พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนที่ ๘๓ ง/หน้า ๑/๑ พฤศจิกายน ๒๕๖๑